CELEX: 22019D0208
Language: bg
Date: 2017-05-05 00:00:00
Title: Решение на Съвместния комитет на ЕИП № 96/2017 от 5 май 2017 година за изменение на приложение XIII (Транспорт) към Споразумението за ЕИП [2019/208]

7.2.2019   
               
               
                  BG
               
               
                  Официален вестник на Европейския съюз
               
               
                  L 36/56
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 96/2017
         от 5 май 2017 година
         за изменение на приложение XIII (Транспорт) към Споразумението за ЕИП [2019/208]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2016/919 на Комисията от 27 май 2016 г. относно техническата спецификация за оперативна съвместимост на подсистемите „Контрол, управление и сигнализация“ на железопътната система в Европейския съюз (1), поправен с ОВ L 279, 15.10.2016 г., стр. 94, следва да бъде включен в Споразумението за ЕИП.
                  
               
                     (2)
                  
                  
                     С Регламент (ЕС) 2016/919 се отменя Решение 2012/88/ЕС на Комисията (2), което е включено в Споразумението за ЕИП и което следва съответно да бъде заличено от Споразумението за ЕИП.
                  
               
                     (3)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът на точка 37и (Решение 2012/88/ЕС на Комисията) от приложение XIII към Споразумението за ЕИП се заменя със следното:
            
               „32016 R 0919: Регламент (ЕС) 2016/919 на Комисията от 27 май 2016 г. относно техническата спецификация за оперативна съвместимост на подсистемите „Контрол, управление и сигнализация“ на железопътната система в Европейския съюз (ОВ L 158, 15.6.2016 г., стр. 1), поправен с ОВ L 279, 15.10.2016 г., стр. 94.“
            
         
         
            Член 2
            Текстовете на Регламент (ЕС) 2016/919, поправен с ОВ L 279, 15.10.2016 г., стр. 94, на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 6 май 2017 г., при условие че са внесени всички нотификации, предвидени в член 103, параграф 1 от Споразумението за ЕИП. (*1)
            
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 5 май 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 158, 15.6.2016 г., стр. 1.
         
            (2)  ОВ L 51, 23.2.2012 г., стр. 1.
         
            (*1)  Без отбелязани конституционни изисквания.